**Započeli radovi na izgradnji vodovoda za Popovo Selo i naselja Jusići, Kukići, Miščevići i Vucelići na području Gornjih Dubrava**

Započeli su radovi na izgradnji glavnog dovodnog cjevovoda za naselje Popovo Selo te vodovodnih ogranaka za naselja Jusići, Kukići, Mišćevići i Vucelići na području Gornjih Dubrava, sa ciljem osiguranja kvalitetne vodoopskrbe za navedena naselja.

Predmetni projekti su sufinancirani sredstvima Europske unije, Mehanizam za oporavak i otpornost, Nacionalni plan oporavka i otpornosti 2021. – 2026. godina.

Vrijednost radova na izgradnji glavnog dovodnog cjevovoda za naselje Popovo Selo iznosi 683.546,75 eura bez PDV-a, dok radovi na vodovodnim ograncima za naselja Jusići, Kukići, Mišćevići i Vucelići iznose 446.897,00 eura bez PDV-a. Radove izvodi tvrtka Energoprojekt88 d.o.o. Zagreb.

Stručni nadzor nad izvođenjem radova vrši tvrtka Fluming d.o.o. iz Rijeke, a vrijednost usluga nadzora za svaki pojedini projekt iznosi 13.200,00 eura.

